देश-प्रदेश के अन्य शहरों की तुलना में भले हमारी रैंकिंग थोड़ी ठीक है लेकिन अव्वल आने या स्वच्छता अवॉर्ड पाने का सपना पूरा नहीं हुआ। सरकारी आंकड़ों में शहर की रैंकिंग तो असल रिजल्ट जारी होने पर सामने आएगी लेकिन धरातल पर नंबर वन आने के लिए जैसी सफाई व्यवस्था और लोगों का सहयोग चाहिए, वैसा नहीं है। देश में नंबर वन रहे इंदौर के लोग कार तक में डस्टबिन रखते हैं और यहां दुकानदार भी रोड पर ही कचरा फेंक रहे हैं। अफसर कुर्सी छोड़कर फील्ड नहीं देख रहे। नागरिक जिम्मेदारी का पालन नहीं कर रहे। सालों से कचरा जहां-तहां फेंकने की आदत नहीं बदल रहे। इसलिए अवॉर्ड से तो चूक गए। अब नंबर 1 आने पर संशय है। हालांकि अधिकारी सुधार के दावे कर रहे हैं।